Minuti tal-laqgħa numru 114 tal-Kunsill Lokali tal-Imqabba (KLM) li nżammet nhar it-2 ta' Mejju, 2019 fil-Bini Amministrattiv tal-Kunsill fis-6.30pm PREŻENTI: Dr Charlene Muscat Sindku Grace Marie Zerafa Viċi Sindku Paul Spiteri Kunsillier Anita Farrugia Kunsillier Anthony Bonello Deputat Segretarju Eżekuttiv Il-laqgħa bdiet nofs siegħa tard x'ħin waslet is-Sindku u mingħajr Michel Farrugia u Grace Marie Zerafa. Fis-6.35pm ġie Michel Farrugia. 114.01 Qari tal-ittri ta' apoloġiji; Ma kienx hemm, madankollu is-Sindku talbet lill-kunsillieri preżenti jiskużaw lill-Grace Marie Zerafa għaliex qaltilha li kellha tasal tard u lil Nathan Aquilina, l-ambaxxatur taż-żgħażagħ, għaliex qalilha li ma setgħax jattendi. 114.02 Kunsiderazzjoni u Approvazzjoni tal-Minuti tal-laqgħa 112 u 113; Is-Sindku ippreżentat permezz ta' e-mail il-minuti 112 kkoreġġuti minnha permezz ta' soft copy bit-track changes tal-word document kif ukoll dawk tal-laqgħa straordinarja numru 113 fejn kienu approvati l-Audited Financial Statements 2018. Dawn kienu mressqin minnha u ssekondati minn Anita Farrugia u kienu approvati b'vot unanimu. 114.03 Komunikazzjoni mis-Sindku; 114.03.01 Restawr ta' Assi Artistiċi ta' valur Kulturali Miżura 1; Charlene Muscat qalet illi hemm skema tal-GAL Xlokk li se toħroġ f'Ġunju fejn permezz tagħha, il-KLM se jkun jista' jagħmel dawl (architecture light) mal-Kappella tad-Duluri. Dwar dan se jintalab appuntament ma' Terrence tal-GAL Xlokk. 114.03.02 Is-Sindku talbet lid-Deputat Segretarju Eżekuttiv sabiex jagħmel kuntatt mal-Għaqda Siġar Maltin ħalli bl-għajnuna tagħhom bħala professjonisti nhar it-Tlieta 7 ta' Mejju fis-6.30pm jitħawwlu siġar taċ-ċitru fi Pjazzetta Mikelanġ Sapiano. 114.03.03 Is-Sindku semmiet il-preżentazzjoni li saret Londra fil-preżenza tagħha u l-Viċi Sindku. Dwar il-preżentazzjoni tas-City of Excellence, kien maqbul mill-kunsillieri illi s-Sindku żżomm il-midalja u l-Kunsill jingħatalu t-tazza. Is-Sindku qalet illi se ġġib it-tazza aktar tard. 114.03.04 Is-Sindku qalet illi sal-5 ta' Mejju 2019 se jaslu Malta l-lanterni dekorattivi u fi żmien ġimgħa se jitwaħħlu l-ewwel fanali dekorattivi tad-dawl tat-toroq fi Triq il-Parroċċa u Sqaq San Bażilju. 114.03.05.01 Is-Sindku qalet illi issa ngħata l-ewwel saff tarmak fi Triq Karmenu Ciantar u sal-aħħar tal-ġimgħa d-dieħla se jingħata s-saff ta' fuq. Għal mistoqsija ta' Michel Farrugia sabiex ikollna l-pjanti ta' dan il-proġett, is-Sindku qalet illi propju ftit tal-jiem ilu, inħareġ fuljett li tqassam fid-djar u li kellha l-okkażjoni anke tikteb fih hija stess fejn kien spjegat kollox. Dwar dawn il-pjanti hija qalet illi dawn ikunu fuq is-sit elettroniku tal-Awtorita' tal-Ippjanar. Hija qalet ukoll illi minn mument għall-ieħor se ssir press conference. 114.03.05.02 Is-Sindku qalet illi biex nevitaw direct order il-KLM se jħallas lill-Infrastructure Malta, inqas minn €5,000 u lid-Denfar inqas minn €5,000, biex isiru kif suppost il-bankina ta' Triq Karmenu Ciantar u ma jibqgħux bil-lean mix C10 concrete. 114.03.06.01 Dwar il-bibien tal-latrina pubblika, is-Sindku qalet illi ma sabet lil ħadd biex jaħdimhomlna f'qasir żmien, biex ikunu lesti sal-jum tal-inawgurazzjoni, għajr lill-Construct furniture. Madankollu hija qalet illi din l-ispiża se teċċedi t-treshold tad-direct order. Minkejja dan, kien deċiż, illi tinkiteb ittra lid-Dipartiment Gvern Lokali biex nottjenu l-permess sabiex inkunu nistgħu nagħmlu dan għaliex l-istima li ingħatat lis-Sindku bil-fomm din l-ispiża se tkun tilħaq id-€9,000. 114.03.06.02 Is-Sindku kompliet tgħid illi kien hemm xi variations mill-affariiet li kienu kkuntrattwati fil-bidu u dawn ukoll jeċċedu t-treshold ta' €5,000. Dawn kienu fuq il-madum tal-ħajt u tal-art. Is-Sindku qalet illi xi ħadd ħa xi żball xi mkien u l-qisien ittieħdu ħażin; tant illi l-madum mixtri serva biss għall-latrina tal-irġiel u mhux għal tan-nisa wkoll. Dan se jkun qed jammonta għal €700 oħra. Kien hemm tibdil mil-pjan oriġinali għaliex l-ewwel qisien ittieħdu bil-madum ma jitlax sas-saqaf u imbagħad inbidlet l-ideja peress li ma kienx se jsir suffett u issa wkoll dħalna f'din l-ispiża biex il-madum jitla' sas-suffett. Is-Sindku qalet ukoll illi konna bi żvista ħallejna barra l-madum tal-parapett. Hija fakkret lill-kunsillieri illi l-inawgurazzjoni se ssir nhar is-Sibt 11 ta' Mejju fil-Festa Nar. Infatti r-Reġjun Nofsinhar se jkunu anke qed jisponsorjaw plakka size A4 bil-kliem tal-inawgurazzjoni fuqha. 114.03.07 Is-Sindku tkellmet dwar Festa Nar li se tkun organizzata nhar il-11 ta' Mejju fl-Imqabba. Intant hija issospendiet il-laqgħa bejn it-20:15 u it-20:30 biex iċċempel lill-Nick ??? li qed jieħu ħsieb il-ħruq tal-murtali. 114.03.08 Id-diskussjoni issuktat dwar Triq Valletta fejn il-KLM għamel xogħlijiet biex it-triq ma tibqax tisfronda u nefaq €1,600. Wara dan, ir-residenti bdew jilmentaw minn problema b'sadd tad-drenaġġ, u għall-ewwel waħħlu fil-qatran fil-katusa li ntefa' mil-ħaddiema tagħna imbgħad xi ħadd tal-Korporazzjon għas-Servizzi tal-Ilma qalilhom illi hemm xi konkos fil-katusa mix-xogħlijiet li twettqu dan l-aħħar mil-kuntrattur tal-Kunsill. Huma qalu li għandhom stima ta' €1,800 u l-Kunsill irid jiddeċiedi jekk hux se jintervjeni hu jew le. Paul Spiteri qal li hemm bżonn li nġibu stima oħra aħna stess. Se nsibu lil xi ħadd minn fuq il-yellow pages u jekk ma nsibux se nitkellmu mad-Denfar u nġibu l-istimi. Il-kunsill qed jaċċetta t-tort u se jagħmlilhom ix-xogħol skont kif iridu huma. 114.03.09 Is-Sindku qalet illi dwar il-kuntratt tal-knis il-kuntrattur tal-emerġenza mhu qed jagħmel xejn sew u biex tkun aġġudikata l-offerta l-ġdida jridu jkunu appuntati l-evalwaturi. Il-KLM ħatar lil Charlene Muscat, Michel Farrugia, u lill-Paul Spiteri. Hija qalet illi dan ix-xogħol se jsir għada jew nhar is-Sibt li ġej. 114.03.10 Il-Kunsill Lokali tal-Imqabba se jkellem lill-Infrastructure Malta biex jara kemm jiġuna (jagħtuna l-Bills of Quantities) bħala kunsill biex dawn jagħmlu l-qatran fl-Isqaq tax-Xatba l-Ħamra u fi Triq it-Torri Vincenti 114.04 Tweġibiet għall-Mistoqsijiet tal-Kunsillieri; 114.04.01 Fis-19.10pm daħlet Grace Marie Zerafa. Grace Marie Mallia qalet illi kien hemm €135.50 qliegħ mill-aħħar attivita' li organizza l-KLM tal-Buffet Breakfast. 114.04.02 Grace Marie Zerafa saħqet fuq il-qtugħ tal-ħaxix mil-ħaddiema tagħna fi Triq it-Torri u Triq il-Kileb. 114.04.03 Is-Sindku issospendiet il-laqgħa fid-20.40 sad-20.50 biex tkun diskussa l-problema indikata minn Grace Marie Zerafa ta' individwi partikulari fil-parkeġġ b'caravan/s f'Misraħ il-Fidwa li minnhom deher ħiereġ materjal likwidu. 114.05 L-approvazzjoni tal-Business Plan 2019-21; Kien diskuss l-abbozz il-ġdid tal-business plan 2019-21. Charlene Muscat qalet illi rridu indaħħlu l-ispiża ta' €60,000 tal-lanterni dekorattivi, €40,000 tal-latrina pubblika, €10,000 tal-monument artistiku, €57,000 tal-Green Infrastructure u €15,000 tal-WIFI. Il-Business Plan se jerġa' jiġi emendat għax ma kienx approvat matul il-laqgħa. 114.06 Aġġornament tas-sejħa għal-librar/a; Dwar il-librara s-Sindku tat l-inkarigu lid-Deputat Segretarju li jkellem lil kandidata Joanna Camilleri ta' Ħal Qormi biex naraw meta u fi x'ħin hija disponibbli li tiftaħ il-librerija minkejja li l-parir li tat Margaret Zammit lid-Deputat Segretarju permezz tat-telefon kien illi nkellmu lill-kandidata tat-tieni preferenza Mary Schembri. Is-Sindku talbet lid-Deputat Segretarju sabiex naraw jekk nistgħux nibbajpassjaw il-proċess u jkun xi ħadd handpicked u nitfgħu l-offerta fuq il-facebook page tal-Kunsill. 114.07 Aġġornament tas-sejħa għal Segretarju Eżekuttiv; Kien deċiż illi l-intervista għas-Segretarju Eżekuttiv lill-kandidat li kien konvalexxenti l-Isptar meta kien imsejjaħ joqgħod għall-intervista, isir nhar it-Tlieta 7 ta' Mejju 2019 fil-5.30pm. 114.08 Ħatra ta' Data Protection Officer; Is-Sindku qalet illi kellna aktar minn offerta waħda għal Data Protection Officer. Id-Data Protection Officer għadu ma ntagħżilx u s'issa mhux approvat mill-Kunsill Lokali tal-Imqabba. 114.09 Update tal-proġetti: Mentna, Konvoj Sta Marija, Dar tal-Anzjani, l-Pjazza, il-latrina pubblika/Uffiċini tal-Kunsill Lokali tal-Imqabba, l-Ġibjun, t-Trakka tar-Roti u l-Pjazza tal-Knisja; 114.09.01 Dwar proġetti ġodda li qed isiru bħalissa, is-Sindku qalet illi l-Proġett Artistiku ta' fuq il-Mentna, issa ħarġet l-approvazzjoni tiegħu u l-artist qalilna sabiex jitkellem ma Toni l-Franċiż biex jaqta' l-ġebliet l-oħra. Intant se nkellmu lill-kuntrattur tad-dwal biex jixxiftja l-arblu. Kien hemm diskussjoni jekk hux se npoġġu l-ġebliet illi nħadmu diġa' u li għadhom fl-Isptar il-Qadim, fuq is-sit jew nistennew li jitpoġġew kollha f'salt. Kien ikkunsidrat illi ssir plakka biex ninawguraw il-proġett u imbgħad tiżdied ġebla kull sena. 114.09.02 Dwar il-proġett tal-Green Infrastructure il-KLM talab direttiva mid-Dipartiment tal-Kuntratti dwar jekk għandux joħroġ offerta oħra peress li dik li ħriġna ma attirat l-attenzjoni ta' ħadd. 114.09.03 Intant is-Sindku qalet illi dwar it-trakka tar-roti l-permess ma nħariġx. Għaldaqstant se tinkiteb ittra lill-Awtorita' tal-Ippjanar dwar Unique Co Ltd fejn ninfurmawhom illui mhux qed naċċettaw li jagħtuna in kind donation (tpartit) jew donazzjoni cash rateali, iżda dan għandu jagħti lump sum tal-Planning Gain, lill-Kunsill. 114.10 Kunsiderazzjoni u Approvazzjoni tal-iskeda ta' pagamenti 561; Kienet approvata l-Payment Approval Sheet numru 561 bil-korrezzjonijiet murija fuq il-kopja oriġinali. 114.11 Tmiem tal-laqgħa u data tas-seduta li jmiss; Il-laqgħa li jmiss se ssir nhar is-16 ta' Mejju fis-6.30pm u fuq l-agenda se jkun hemm il-business plan 2019-2021. Din tal-llum spiċċat fid-9.30pm. Magħmula minn Anthony Bonello u approvati llum 16.5.19 minn Grace Marie Mallia Deputat Segretarju Eżekuttiv Sindku